 Tayari imeshacheza mechi yake ya kwanza dhidi ya Misri ambapo ilifungwa mabao 3-0. Mechi ya pili itacheza na Nigeria Septemba 5 mwaka huu, kabla ya kumaliza na Chad katika mzunguko wa kwanza.Habari kutoka ndani ya Shirikisho la Soka Tanzania (TFF) zilizopatikana jana zilisema safari hiyo imepangwa kufanyika mwezi ujao. “Tumepanga timu itakwenda kule (Uturuki) mwezi wa nane na itakaa huko kwa mwezi mzima, itarejea nchini siku chache kabla ya kucheza na Nigeria Septemba 5,” alisema mtoa habari huyo.“Kwa sasa tunatafuta fedha kwa ajili ya kuwezesha safari ya kambi hiyo, tuna imani zitapatikana,” alisema. Stars kwa sasa ipo kwenye hali nzuri ambapo wachezaji wanaonekana kurejea kwenye morali baada ya benchi la ufundi kubadilishwa na sasa iko chini ya kocha mzawa Charles Mkwasa.Mkwasa alichukua mikoba ya Mholanzi Mart Nooij aliyefutwa kazi baada ya kushindwa kupata matokeo mazuri tangu alipoichukua timu mwanzoni mwa mwaka jana.